Στο πλαίσιο του «Παρμενίωνα 2018»

Οι σειρήνες συναγερμού Πολιτικής Άμυνας θα ηχήσουν σε όλη την ελληνική επικράτεια, στο πλαίσιο της άσκησης «Παρμενίων 2018».

Συγκεκριμένα, στις 11 το πρωί θα σημάνει συναγερμός αεροπορικής επίθεσης, που θα διαρκέσει 60 δευτερόλεπτα.

Στις 11:05 θα υπάρξει σήμα λήξης του συναγερμού, για χρονική διάρκεια επίσης 60 δευτερολέπτων.

Η έναρξη του συναγερμού θα έχει αυξομειούμενη ένταση, ενώ η λήξη θα χαρακτηρίζεται από σταθερή ένταξη ήχου.

Η διακλαδική εθνική άσκηση «ΠΑΡΜΕΝΙΩΝ 2018» των Ενόπλων Δυνάμεων θα ολοκληρωθεί στις 12 Οκτωβρίου στο Έβρο, όπου και θα διεξαχθεί η τελική φάση της.

Πρόκειται για τη μεγαλύτερη ετήσια στρατιωτική άσκηση, στην οποία συμμετέχουν και οι τρεις κλάδοι των Ενόπλων Δυνάμεων και συντονίζεται από το ΓΕΕΘΑ.